I **Sproghistoriekredsen** ved Institut for Sprog og Kommunikation, der har til formål at fremme den historiske og videnskabshistoriske dimension i studiet af de sprog, der forskes og undervises i ved Det Humanistiske Fakultet, vil ved næste møde

Professor Hans Basbøll, Institut for Sprog og Kommunikation

holde foredrag om

”Eli Fischer-Jørgensen ogSprogvidenskaben i det 20. århundrede”

Alle interesserede er velkomne til at overvære foredraget, der finder sted

***torsdag den 27. oktober 2011, kl. 14.15, i lokale O 77 (nær SDU’s hovedindgang)***

*Manchet*

**Eli Fischer-Jørgensen og sprogvidenskaben i det 20. århundrede**

Eli Fischer-Jørgensen (1911-2010) var internationalt en af det 20. århundredes kendteste

danske sprogforskere, ikke blot blandt fonetikere og fonologer, men også blandt

lingvister mere generelt. Hendes publikationer strækker sig over syv årtier (1934-2003),

og hendes hovedværk *Trends in Phonological Theory* (1975) vil blive stående som et

uomgængeligt kildeskrift til det 20. århundredes sprogvidenskab (især for analysen af

sprogets lydside). I foredraget vil jeg give et indblik i hendes levnedsløb og nogle

forskningshistoriske betingelser for hendes livsværk. Blandt EFJs afgørende

inspirationskilder var Roman Jakobson og Louis Hjelmslev — men ikke Noam

Chomsky — og jeg vil på den baggrund diskutere nogle hovedstrømninger i det 20.

århundredes sprogvidenskab, dels internationalt, dels i dansk sammenhæng (hvor

Lingvistkredsen i København spiller en væsentlig rolle).